text: Fantasiuniverset ORBITA kommer til Sydjylland
  03 maj 2015 kl. 07.38
  DGI Verdensholdet er på Danmarksturné og opfører søndag eftermiddag deres show ORBITA i Haderslev.
  Efter en seks måneder lang verdensturné hvor Verdensholdet har været rejsende ambassadører for en sund og aktiv livsstil, så er gymnasterne nu i fuld gang med den opfølgende Danmarksturné.
  Søndag kan de 28 gymnaster opleves i Haderslev Idrætscenter, hvor de byder på et show, som de selv kalder en gymnastisk helheds oplevelse krydret med visuelle effekter.
  Det hele foregår i fantasiuniverset ORBITA, der beskrives som mødet mellem kontinuitet og kontraster.
  DGI Verdensholdet har på deres verdensturné gennemført 125 shows og vil nu gerne vise alle her i Sydjylland, hvad de kan.
  I løbet af maj måned kan Verdensholdet også opleves i Grindsted, Esbjerg, Vejle, Horsens og Sønderborg.
  Se Turnéplanen her
  